Võistlusjuhend 

Võrtsjärve 2005 

Võistlus on registreeritud EAL-s nr. 21/J

1. Võistluste koht, ajakava ja korraldaja

1.1 Võistlus toimub 13. veebruaril, Ranna külas

1.2 Võistluste ajakava
08.00-09.30 - võistlejate registreerimine (2WD sõiduautod, 4WD sõiduautod, Noored ja Naised), rajaga tutvumine, rehvide kontroll
09.50 - võistlejate koosolek
10.00 - võistluste algus tänavasõiduautodele
12.00-13.00 võistlejate registreerimine (Vabaklass 2WD,4WD), tutvumine peale tänavasõiduautode võistlust, rehvidekontroll

1.3 Võistluste lõpp orienteeruvalt kell 16.30

1.4 Võistluste korraldaja  Elva Autospordiklubi MTÜ

2. Võistlusklassid. Tingimused

2.1 Võistlused ja  toimuvad järgmistes klassides:
Tänavasõiduautod
1.sõiduautod 4WD 
2. sõiduautod 2WD  
3. noored (ainult 2WD/alla 18 eluaasta) ja naised (ainult 2WD) 
Vaba
1.	2WD
2.	4WD

2.2 Klassides 4wd,2WD,noored ja naised lubatakse kasutada ainult LE vastavaid naastrehve
2.2.1 Klassis Vaba saab osaleda ainult  “PIIKREHVIDEGA” (FIA/Rootsi MM naastrehvid) 

2.3 Turvavöö peab olema kinnitatud. Kiivri kandmine kohustuslik.
2.4 Kontroll rehvide üle toimub pärast registreerimist ja enne starte. Rehvid markeeritakse. Võistelda võib ainult markeeritud rehvidega. Rehvid peavad vastama tingimustele võistluse igal ajahetkel.

2.5 Nõuded rehvidele: 
rehvis mille läbimõõt on
kuni 13" - 90 naastu
kuni 15" - 110 naastu
üle 15" - 130 naastu
17" ja enam - 150 naastu

Kõvasulami läbimõõt on max 2,5 mm, väljaulatuva osa pikkus on max 2 mm.

3. Võistluste kord

3.1 Võisteldakse EAL VM eeskujul.

3.2 Ringi pikkus 2500m, raja laius 3-6 m. Raja servad on tähistatud.

3.3 Klasside stardijärjekord võistlustel on järgmine:

Noored Ja Naised
2WD 
4WD
Vaba 2WD
Vaba 4WD

3.3.1 Stardijärjekorra võib korraldaja muuta enne starti, teatades võistlejate koosolekul ning ka teadetetahvlil.

3.4 Start antakse lipuga. Start paigalt töötava mootoriga. Finiš lendav.

3.5 Valestardi eest trahv 10 sekundit.

3.6 Raja lühendamine 10 sekundit, raja oluline lühendamine võrdub diskvalifitseerimisega.

3.7 Võistlejad on kohustatud täitma ohutusnõudeid ja rajakohtunike märguandeid.

3.8 Voorude arv ja võistluste käik otsustab korraldaja kohapeal, enne võistluste algust, sõltuvalt osavõtjate arvust.

3.9 Ühes voorus sõidetakse 1 ring.

3.10 Kohtunikud annavad märguandeid signaallippudega.

3.11 Võistleja peab olema stardikoridoris enne eelmise sõidu lõppemist. Kui auto, millel võistleja osaleb, on samal ajal rajal, siis pea võistleja seisma oma stardijärjekorras koos võistlusnumbriga. Sellisel juhul toimub autode vahetamine stardikoridoris.

3.12 Proteste saab esitada 10 minutit pärast sõitja finišeerimist kirjalikult võistluste juhile.

3.13 Ühe autoga võib võistelda ainult kaks võistlejat. Korraga võib autol nähtav olla ainult 1 stardinumber. 

3.14 Võistleja võidakse vastavalt EAL VM eemaldada võistluselt ebasportliku käitumise eest.

3.15 Juhul kui võistlejale jõuab järgi kiirem võistleja on ta kohustatud kiirema mööda laskma koheselt ja kiiremat võistlejat takistamata. Käesoleva nõude eiraja võidakse võistluste juhi poolt diskvalifitseerida. 

4. Tulemused

4.1 Summeeritakse kahe vooru ajad või kolme  vooru puhul kaks paremat

4.2 Ajavõtt 1/10 sekundilise täpsusega.

4.3 Võrdse tulemuse korral saab eelistuse teises voorus parema tulemuse saavutanud võistleja.

4.4 Igas masinaklassis autasustatakse 3 paremat.

5. Dokumendid ja varustus

5.1 Mandaadis esitada juhiluba ja elukindlustus 50 000 kroonile (peab sisaldama autospordiriski). (EAL-i sõitjalitsentsi omanikel pole vajalik)

5.2 Noortel osavõtt ainult vanema vastutusel ja autoomaniku kirjalikul nõusolekul.

5.3 Mandaadis peavad kõik võistlejad andma allkirja nõustumaks juhendiga.

5.4 Registreerimine kohapeal, mandaadis.

6. Osavõtumaks

6.1 Stardimaks
Noored, Naised: 150 krooni
2WD 4WD: 250 krooni
Vabaklass: 400 krooni

Stardimaksu tasumine toimub mandaadis.

7. Autasustamine

7.1 Igas klassis autasustatakse 3 paremat. Tänavasõiduautode autasustamine toimub peale tänavasõiduautode võistluse lõppu poole tunni jooksul. Vabaklassi autasustamine toimub peale Vabaklassi võistluse lõppu poole tunni jooksul .

Võistlustest osavõtt omal vastutusel. Võimalike õnnetusjuhtumite ja nende tagajärgede eest korraldaja vastutust ei kanna.
Võistluste korraldajal on õigus teha juhendis kohapeal muudatusi lähtuvalt võistlejate arvust, ilmastikutingimustest ja raja seisukorrast!

Info
Johannes Sikk Tel: 53431130
Kuldar Sikk Tel:5221125